32-сабақ

Жоспарыңыз бар ма?

Бүгін біз уақытты, күнімізді жоспарлауды үйренеміз.

**1-тапсырма. Жаңа сөздермен танысайық.**

|  |
| --- |
|  |
| Жоспарлау |
| Келесі апта/ай/жыл |
| Бір күннен/аптадан/айдан/жылдан кейін |
| Басталу |
| Аяқталу |

**2-тапсырма. Мұқият тыңдаңыз және қайталаңыз.**

Бүгінге жоспарың бар ма? – Иә, бар, мен бүгін клиенттермен кездесуді жоспарлаймын

Ертеңге жоспарың бар ма? – Жоқ, ешқандай жоспарым жоқ

Келесі аптада не жоспарлайсың? – Келесі аптада музейге баруды жоспарлаймын

Келесі жылы не жоспарлайсың? – Келесі жылы Еуропаға саяхаттауды жоспарлаймын

Бір күннен кейін шетелге кетемін

Бір аптадан кейін Олимпиада басталады

Бір айдан кейін қазақ тілі курстары аяқталады

**3-тапсырма. Сәйкестендірейік.**

|  |  |
| --- | --- |
|  |  |
| start.jpg | Келесі апта |
| finish.png | Келесі ай |
| 7 кун.jpg | Бір жылдан кейін |
| 30 кун.jpg | Басталу |
| 1 jyl.jpg | Аяқталу |

**Грамматика**

|  |  |  |  |
| --- | --- | --- | --- |
| Сөз табы | Қосымшалар | Сұрақ | Мысал |
| Етістік (мен) | **-мақ/-мек;** | Не істемекпін? | Бар+мақ+пын  Кел+мек+сің |
| Етістік (сен) | **-бақ/-бек;** | Не істемексің? | Жаз+бақ+сың  Жүз+бек+сің |
| Етістік (ол) | **-пақ/-пек;** | Не істемек? | Айт+пақ  Сөйлес+пек |

**4-тапсырма. Салыстырайық.**

|  |  |  |
| --- | --- | --- |
|  | Бүгін клиенттермен кездесуді жоспарлаймын | Бүгін клиенттермен кездеспекпін |
|  | Келесі аптада музейге баруды жоспарлаймын | Келесі аптада музейге бармақпын |
|  | Келесі жылы Еуропаға саяхаттауды жоспарлаймын | Келесі жылы Еуропаға саяхаттамақпын |
|  | Бір аптадан кейін музейге баруды .... | Бір аптадан кейін музейге бар... |
|  | Келесі айда қазақ тілі курсына баруды .... | Келесі айда қазақ тілі курсына бар... |
|  | Бір аптадан кейін демалысқа шығуды .... | Бір аптадан кейін демалысқа шық... |

**5-тапсырма. Тыңдайық.**



–Бүгін қай күн?

–Бүгін сәрсенбі!

–Ертеңге жоспарың бар ма?

–Ертең кітапханаға бармақпын.

–Онда келесі аптада көрмеге барайық?

–Қандай көрме?

–Жас таланттардың қолөнер көрмесі өтеді.

–Қап, менің бір аптадан кейін емтихандарым басталады, бара алмаймын.

–Жарайды, ештеңе етпейді, келесі айда барамыз.

–Жақсы! Мен емтихандарды тапсырайын, содан кейін барамыз!

**6-тапсырма. Сұрақтарға жауап беріңіз.**

|  |
| --- |
| Ертең қайда бармақ? |
| Келесі аптада көрмеге бара ма? |
| Емтихандар қашан басталады? |
| Көрмеге қашан бармақ? |

**7-тапсырма. Диалогті мұқият тыңдаңыз.**

Мұрат: Қайырлы күн, достар! Келесі жазға кімнің қандай жоспары бар? Бәріміз бірге Балқаш көліне барайық!

Асан:Тамашаұсыныс! Мен Балқаш көліне бармадым. Назым, сен ше, барасың ба?

Назым: Өкінішке қарай, бара алмаймын. Өйткені менкелесі жазда Еуропаға баруды жоспарлаймын.

Асан: Сәуле, сен ше?

Сәуле: Менің барғым келеді, бәріміз бірге барайықшы!

Асан: Бәрекелді! Сәуле, сен Камиладан сұрашы. Мүмкін, ол да баратын шығар? Мен Берікке хабарласамын.

Сәуле: Жақсы, сұрайын.

**8-тапсырма. Диалог бойынша берілген сұрақтарға жауап беріңіз.**

|  |
| --- |
| Олар келесі жазда қайда баруды жоспарлайды? |
| Асан бара ма? |
| Назым ше? |
| Сәуле бара ма? |
| Камила ше, бара ма? |
| Берік бара ма? |

**9-тапсырма. Диалогті тыңдаңыз.**

**Камила Асан Сәуле**

  

А)

Сәуле: Алло, Камила, сәлем, қалайсың?

Камила: Сәлем, құрбым! Жақсы, өзің ше?

Сәуле: Менде де бәрі жақсы, рақмет! Камила, келесі жазда достармен Балқашқа бармақпыз, сен барасың ба?

Камила: Бір жылдан кейін менің оқуым аяқталады, білмеймін, мүмкін баратын шығармын.

Ә)

Асан: Алло, қалайсың? Камиламен сөйлестің бе?

Сәуле: Сәлем, иә, сөйлестім.

Асан: Бара ма бізбен?

Сәуле: Баратын шығар, белгісіз, ол келесі жылы оқуын аяқтайды екен.

Асан: Ммм, түсінікті.

**10-тапсырма. Бұлар кімдер? Олар не жоспарлайды? Сәйкестендірейік!**

|  |  |  |  |
| --- | --- | --- | --- |
| Аты | Ол не жоспарлайды? | Ол келесі жазда Балқаш көліне бара ма? | Белгісі |
| Мұрат  мурат.jpg | Балқашқа баруды жоспарлайды |
| Асан  асан.jpg | Балқашқа бармақ |
| Назым  назым.jpg | Еуропаға бармақ |
| Сәуле  2.jpg | Балқашқа баруды жоспарлайды |
| Камила  камила.jpg | Оқуын аяқтамақ |

**Грамматика**

|  |  |  |  |
| --- | --- | --- | --- |
| Сөз табы | Қосымшалар |  | Мысал |
| Етістік (мен) | **-атын;** | шығар | Бар+атын шығармын |
| Етістік (сен) | **-етін;** | шығар | Кел+етін шығарсың |
| Етістік (ол) | **-йтын/-йтін;** | шығар | Барма+йтын шығар  Келме+йтін шығар |

Мен баратыншығармын – Мен бармайтын шығармын

Сен баратын шығарсың – Сен бармайтын шығарсың

Сіз баратын шығарсыз – Сіз бармайтын шығарсыз

Ол баратыншығар – Ол бармайтын шығар

**11-тапсырма. Сөйлемдерді оқып, тиісті қосымшаны жалғаңыз.**

Мен келесі жазда Балқашқа бар...

Сен келесі айдақазақ тілі курсына бар...

Сіз бір жылдан кейін бізге Балқашқа кел...

Ол келесі аптада демал...

**12-тапсырма. Мәтінді мұқият тыңдаңыз.**

Мен құрылысшымын. Астанада үйлер, ғимараттар саламын. Жұмысым таңертең сағат 9-да басталады, кешкі 7-де аяқталады. Менің отбасым бар. Әйелім – Сара, қызым – Гүлнұр және ұлым – Нұржан. Жылда біз жазда бірге демаламыз.

Біз келесі жазда Алакөлге баруды жоспарлаймыз. Алайда жазда қай айда баратынымыз белгісіз. Мүмкін, тамыз айында баратын шығармыз. Өйткені тамызда мектептің құрылысы аяқталады.Содан кейін Алакөлге бармақпыз. Бізге сәт сапар тілеп қойыңыз!

**13-тапсырма. Берілген сұрақтарға жауап беріңіз.**

|  |
| --- |
| Ол кім болып жұмыс істейді? |
| Жұмысы нешеде басталады? |
| Жұмысы нешеде аяқталады? |
| Оның отбасы бар ма? |
| Олар не жоспарлайды? |
| Қай айда барады? |
| Не себепті тамыз айында бармақ? |

**14-тапсырма. Берілген сөйлемдерді мұқият оқып шығып, қайталаңыз.**

1. Сен келесі аптада туған күнге барасың ба? – Жоқ, бармайтын шығармын. Өйткені басқа жоспарларым бар.

2. Сіз бір жылдан кейін Алматыға тағы баратын шығарсыз? – Білмеймін, мүмкін баратын шығармын.

3. Сен ертең дүкен аралауға барасың ба? – Жоқ, бармайтын шығармын. Өйткені ауылдан атам мен әжем келді.

4. Ол бүгін жұмысқа келе ме? – Жоқ, келмейтін шығар. Өйткені ол ауырып қалды.